กลุ่มอสังหาฯเปิดตัวโครงการใหม่มีสัญญาณบวกเดือนมี.ค.ชู 3 หุ้นเด่นน่าเก็บ!
กลุ่มอสังหาฯเปิดตัวโครงการใหม่มีสัญญาณบวกเดือนมี.ค.ชู 3 หุ้นเด่นน่าเก็บ!
3 เม.ย. 2561

บล.ฟินันเซีย ไซรัส ระบุในบทวิเคราะห์วันนี้(3เม.ย.) ว่า  กลุ่มอสังหาฯ แม้ใน 2 เดือนแรกจะมีการเปิดตัวใหม่ค่อนข้างน้อย แต่มีสัญญาณบวกในเดือนมี.ค. ช่วยหนุนให้ยอดจำนวนโครงการใหม่ในไตรมาส1/61 ขยายตัว +5% เทียบไตรมาสก่อนหน้า, +35% เทียบช่วงเดียวกันของปีก่อน ขณะที่โมเมนตัมการเปิดตัวจะคึกคักมากขึ้นตั้งแต่ 2Q18 ทั้งแนวราบและคอนโด ผ่านแผนการเปิดโครงการใหม่ทั้งปีที่สูงถึง 3.5 แสนล้านบาท (+30% เทียบช่วงเดียวกันของปีก่อน) รวมถึงมีปัจจัยสนับสนุนจากการฟื้นตัวของเศรษฐกิจในประเทศ และการเร่งลงทุนโครงสร้างพื้นฐานของรัฐบาล
ทั้งนี้ชื่นชอบหุ้นที่มีผลการดำเนินงานโตเด่นสุดในกลุ่มอย่าง ORI (เป้าหมาย 24 บาท) และหุ้นที่จะกลับมาโตแกร่งพร้อมปันผลในระดับสูงราว 5% อย่าง SC (เป้าหมาย 4.80 บาท) รวมถึง MODERN ที่ยอดขายจะขยายตัวตามคอนโดฯ (เป้าหมาย 6.80 บาท)